CELEX: 62009TN0502
Language: sk
Date: 2009-12-11 00:00:00
Title: Vec T-502/09: Žaloba podaná 11. decembra 2009 — Inovis/ÚHVT — Sonaecom (INOVIS)

27.2.2010   
            
            
               SK
            
            
               Úradný vestník Európskej únie
            
            
               C 51/35
            
         Žaloba podaná 11. decembra 2009 — Inovis/ÚHVT — Sonaecom (INOVIS)
   (Vec T-502/09)
   2010/C 51/68
   Jazyk žaloby: angličtina
   
      Účastníci konania
   
   
      Žalobca: Inovis, Inc. (Alpharetta, Spojené štáty americké) (v zastúpení: R. Black a B. Ladas, solicitors)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Sonaecom — Serviços de Communicações, S.A. (Maia, Portugalsko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 14. septembra 2009 vo veci R 1691/2008-1,
            
         
               —
            
            
               uložiť odvolaciemu senátu žalovaného, aby zapísal prihlášku ochrannej známky Spoločenstva, a
            
         
               —
            
            
               určiť, že žalovaný znáša svoje vlastné trovy konania a je povinný nahradiť trovy konania žalobcu.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „INOVIS“ pre tovary a služby zaradené v triedach 9, 35 38 a 42.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: portugalská registrácia slovnej ochrannej známky „NOVIS“ pre tovary a služby v triedach 9, 35, 37, 38, 41 a 42.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009 tým, že odvolací senát nesprávne: i) neprihliadol na jasné odlišnosti medzi výrobkami a službami, ktorých sa týkajú dotknuté ochranné známky, vrátane skutočnosti, že sa nesprávne domnieval, že sa skoršia ochranná známka týka tried 9 a 42, zatiaľ čo zápis pre tieto triedy bol portugalským úradom pre ochranné známky zamietnutý a takýto zápis nebol v každom prípade v priebehu konania dokázaný; ii) neprihliadol na jasné pojmové rozdiely medzi dotknutými ochrannými známkami; a iii) rozhodol, že medzi dotknutými ochrannými známkami zrejme existuje pravdepodobnosť zámeny.